fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi ru fi fi fi fi fi fi fi fi fi fi fi fi fi sv en ru nn fi fi sv fi fi fi fi fi fi fi fi fi fi fi fi fi fi fi fi sv fi fi fi fi fi fi fi fi fi fi fi en fi en fi fi fi fi fi
Kvanttiaikaan varauduttava uudistamalla | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Kvanttiaikaan varauduttava uudistamalla kryptografiaa – VTT selvitti kvanttiturvallisia salausmenetelmiä
Kvanttiaikaan varauduttava uudistamalla kryptografiaa – VTT selvitti kvanttiturvallisia salausmenetelmiä
Kvanttitietokoneiden kehitys mullistaa digitaalista yhteiskuntaa ja vaikuttaa väistämättä tietoja suojaavien salausmenetelmien tehoon. VTT on selvittänyt kvanttiturvallisten salausmenetelmien nykytilaa ja tulevaisuuteen varautumista Suomessa. Organisaatioiden on nyt aika laatia suunnitelmat kohti turvallista kvanttisiirtymää. Työn tulokset julkaistiin Policy Briefissä 16.9.2022.
Nykyaikainen digitaalinen yhteiskunta on vahvasti riippuvainen kryptografiasta eli salausmenetelmistä, joilla suojataan yhtä lailla valtionsalaisuuksia kuin kansalaisten pankkiasiointia. Kvanttikoneita kehitetään hyödyllisiin tarkoituksiin kuten lääketutkimuksen apuvälineeksi, mutta koneiden laskentatehoa voidaan käyttää myös rikollisiin tai vihamielisiin tarkoituksiin. Tämä altistaa yhteiskunnan uusille riskeille.
Perinteiset salausmenetelmät eivät riitä turvaamaan tietoja kvanttikoneiden aikana, vaan tähän tarvitaan uusia kvanttiturvallisia suojausmenetelmiä (PQC, Post-Qvantum Cryptography). VTT:n PQC Finland -tutkimushankkeessa selvitettiin näitä menetelmiä sekä niiden standardointia ja käyttöönottoa maailmalla. Hankkeessa kehitettiin myös suomalaista kryptografian osaamista, verkostoitumista ja varautumista kvanttikoneiden ajalle.
Kvanttiturvallisia menetelmiä on jo olemassa – käyttöönotto valtava urakka
Ensimmäiset kvanttiturvalliset salausmenetelmät etenevät jo kohti standardointia. Hilapohjaiset salaus- ja allekirjoitusmenetelmät ovat selkeästi kilpailijoitaan parempia ja niistä parhaat on jo valittu standardoitavaksi. Toistaiseksi ei tunneta kvanttialgoritmia, jolla voitaisiin ratkaista hilaongelmia nopeammin kuin klassisella tietokoneella. Uusien salausmenetelmien käyttöönotto edellyttää suunnittelua, ja niiden valintaan on kiinnitettävä huomiota. Menetelmät vaativat myös lisätutkimuksia, ja osasta niistä on löydetty vakavia heikkouksia.
”Vanhojen järjestelmien päivittäminen kvanttiturvallisiksi on valtava urakka, joka vie aikaa. Niin julkisten kuin yksityistenkin organisaatioiden on varauduttava tähän siirtymään huolehtimalla järjestelmiensä ketteryydestä ja avainhenkilöidensä koulutuksesta”, sanoo PQC Finland tutkimushankkeen projektipäällikkö, erikoistutkija Visa Vallivaara VTT:ltä.
Lisähaastetta aiheuttaa se, että monilla organisaatioilla on velvollisuus suojella dataa kymmeniä vuosia. Tällöin uusia algoritmejä on otettava käyttöön perinteisten menetelmien rinnalla jo ennen kuin PQC-algoritmit on standardoitu. Osa uusista salausmenetelmistä soveltuu hybridiratkaisuihin toisia paremmin.
Suomi on kvanttiturvallisuuden edelläkävijä – salaustuoteteollisuudella suuri markkinapotentiaali
Suomi on tällä hetkellä eturintamassa sekä kvanttiteknologioiden että kvanttiturvallisen kryptografian kehittämisessä. Aseman säilyttämiseksi Suomen on tärkeää panostaa kvanttiturvallisten salausmenetelmien osaamiseen. Hyvin koulutettuja asiantuntijoita tarvitaan sekä alan tutkimukseen ja tuotekehitykseen että uusien teknologioiden toteuttamiseen.
”Kasvanut tietoisuus kyberturvallisuuden merkityksestä tietojärjestelmien suojaamisessa on lisännyt erityisesti turvakriittisillä toimialoilla toimivien asiakkaiden kiinnostusta PQC-menetelmien saamiseksi osaksi tuotetarjontaa", sanoo Insta Advance oy:n Kyber-yksikön teknologiajohtaja Tatu Männistö.
Kotimaiselle salaustuoteteollisuudelle on merkittävää markkinapotentiaalia niin EU:n hyväksymien viranomaistuotteiden markkinoilla kuin NATO-markkinoilla. Viranomaistuotteiden kehittäminen on hyvin suljettu ja suojeltu markkina, jolla menestyminen vaatii tiivistä yhteistyötä turvallisuusviranomaisten kanssa. Suuressa roolissa on myös salaustuotteiden toteutusturvallisuus, jonka tutkimukseen ja kehittämiseen on panostettava Suomessa myös jatkossa.
Policy Brief toteuttiin osana PQC Finland-tutkimushanketta 2020-2022. Hanketta rahoitti Business Finlandin Digital Trust -ohjelma.
Kvanttiteknologia tarjoaa työkalut ihmiskunnan merkityksellisimpien haasteiden ratkaisemiseen. Sen avulla voidaan esimerkiksi kehittää uusia, tehokkaampia lääkkeitä tai vähentää teollisten logistiikkaketjujen aiheuttamia päästöjä tuntuvasti.
Aiheeseen liittyvät uutiset ja tarinat
Verkon älykkyys ja reunalaskennan yleistyminen haastavat kyberturvallisuutta
Autojen salainen elämä pysyy salaisena myös tulevaisuudessa
Uusien hävittäjien käyttöönottoa tuetaan VTT:n ja korkeakoulujen tutkimusyhteistyöllä
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022